wickkiey/tamil-wikipedia-chunked huggingface dataset:
# பூஜைக்கு வந்த மலர்

## கதைச் சுருக்கம்

சுரேஷும் ரவியும் நெருங்கிய நண்பர்கள். ஒரு தவறான புரிதலால் பகைவர்களாக மாறுகின்றனர். சுரேஷ், ரவியின் தங்கை சித்ராவை சந்தித்து காதலிக்கிறான். அவள் தன் நண்பர்-பகைவரின் தங்கை என்று அறியாமல் இருக்கிறான். இதை அறிந்த பின், அவன் சித்ராவுடனான உறவை முறித்துக்கொண்டு, அவளை திருமணம் செய்துகொள்ள மாட்டேன் என்று சபதம் எடுக்கிறான். அஞ்சாத மனதுடனும், சுரேஷை திருமணம் செய்யும் உறுதியுடனும், சித்ரா அவனுடன் வாழ அவன் வீட்டிற்கு வருகிறாள். இறுதியில் தவறான புரிதல் தெளிவடைகிறது, சுரேஷும் ரவியும் நல்லிணக்கம் அடைகின்றனர். சுரேஷ் சித்ராவை திருமணம் செய்துகொள்கிறான்.
# பூஜைக்கு வந்த மலர்

## நடிகர்கள்

- ஜெமினி கணேசன்
- நாகேஷ்
- முத்துராமன்
- எஸ். வி. சகஸ்ரநாமம்
- எஸ். ராமராவ்
- தேவா
- சாவித்திரி கணேசன்
- பண்டரி பாய்
- மணிமாலா
- மனோரமா
- சந்தியா
- சித்ரா தேவி
# பூஜைக்கு வந்த மலர்

## படக்குழு

- ஒளிப்பதிவு - நிமாய் கோஷ்
- ஒலிப்பதிவு - விஸ்வநாதன்
- பாடல்கள் - வாலி, ஆலங்குடி சோமு
- பின்னணி - சீனிவாஸ், கோவிந்தராஜன், ராகவன், சுசீலா, எல். ஆர். ஈஸ்வரி
- கலை - ராமசாமி
- ஸ்டில்ஸ் - பி. ரங்கநாதன்
- மேக்கப் - ரெங்கசாமி, நாகேஸ்வரராவ், மாணிக்கம், ராமசாமி, பத்மநாபன்
- உடைகள் - குப்புசாமி, அச்சுதன்
- நடனம் - ராஜ்குமார்
- செட்டிங் - ரெங்கசாமி, சொக்கலிங்கம், கன்னியப்பன்
- செட் பிராப்பர்டிஸ் - சினி கிராப்ட்ஸ்
- உதவி இயக்குநர் - ஏ. கே. சாந்தாமணாளன்
- இசை - விஸ்வநாதன்- ராமமூர்த்தி
# பூமாலை (திரைப்படம்)

**பூமாலை** (*Poomalai*) என்பது 1965 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்திற்கு மு. கருணாநிதி கதை, உரையாடல் எழுதினார். இந்தப் படத்தை மு. கருணாநிதியின் தயாரிப்பு நிறுவனமான மேகலா பிக்சர்ஸ் நிறுவனத்தின் பதாகையின் கீழ் முரசொலி மாறன் தயாரித்தார், இந்தப் படத்தையும் அவர்களே விநியோகித்தனர். இப்படத்தில் எஸ். எஸ். ஆர், விஜயகுமாரி, அஞ்சலிதேவி ஆகியோர் முதன்மை வேடங்களில் நடித்தனர். எஸ். ஏ. அசோகன், நாகேஷ், மனோரமா ஆகியோர் துணை வேடங்களில் நடித்தனர்.
# பூமாலை (திரைப்படம்)

## கதைச்சுருக்கம்

பூமாலை தன் தந்தை மற்றும் அண்ணனுடன் மகிழ்ச்சியாக வாழ்ந்துவருகிறாள். ஒரு கட்டத்தில் அடையாளம் தெரியான ஒருவனால் அவள் பாலியல் வன்கொடுமைக்கு ஆளாகிறாள். அதில் அவள் வயிற்றில் கரு உருவாகி குழந்தையும் பிறக்கிறது. குழந்தையை வளர்க்க அவர் படும் பாடுகளும், சமூகத்தில் அவள் சந்திக்கும் சிக்கள்களும், அவளுடைய வாழ்க்கை மோசமாக மாற்றுகின்றன. அவற்றில் இருந்து அவள் மீண்டுவந்தாளா என்பதே கதையின் முடிவாகும்
# பூமாலை (திரைப்படம்)

## தயாரிப்பு

பூமாலையை பி. நீலகண்டன் இயக்கினார், மு. கருணாநிதி எழுதிய இப்படத்தை, மேகலா பிக்சர்ஸ் சார்பில் முரசொலி மாறன் தயாரித்தார். கலை இயக்கத்தை பி. நாகராஜனும், ஒளிப்பதிவை அமிர்தமும், படத்தொகுப்பை ஆர். தேவராஜனும் மேற்கொண்டனர். கருணாநிதி மேகலா பிக்சர்ஸின் உரிமையாளராக இருந்தபோதிலும், அவர் படத்தின் தயாரிப்பாளராக குறிப்பிடப்படில்லை.
# பூமாலை (திரைப்படம்)

## இசை

இப்படத்திற்கு ஆர். சுதர்சனம் இசையமைத்துள்ளார்.
| "பாதம்கீர்...ராணி டயமண்ட்" | சீதாராமன் | எஸ். சி. கிருஷ்ணன், எல். ஆர். ஈசுவரி | 03:53 |  |
| --- | --- | --- | --- | --- |
| "கன்னம் கன்னம்" | மு. கருணாநிதி | எல். ஆர். ஈசுவரி | 03:48 |  |
| "கட்டை விரல்" | குமாரதேவன் | பி. சுசீலா | 04:19 |  |
| "பெண்ணே உன் கதி" | மாயவநாதன் | சி. எஸ். ஜெயராமன் | 03:09 |  |
| "உலகமே எதிர்த்தாலும்" | மாயவநாதன் | சி. எஸ். ஜெயராமன் | 02:52 |  |
| "உன் எண்ணத்தை" | கவி ராஜகோபால் | டி. எம். சௌந்தரராஜன், பி. சுசீலா | 03:45 | } |
# பூமாலை (திரைப்படம்)

## வெளியீடு

பூமாலை 1965 அக்டோபர் 23 அன்று, அந்த ஆண்டின் தீபாவளி நாளில் வெளியானது. மேகலா பிக்சர்ஸ் இந்த படத்தை சென்னையில் தாங்களே விநியோகித்தது, அதே நேரத்தில் தமிழ்நாட்டின் பிற மாவட்டங்களில் பிறர் விநியோகித்தனர். வரலாற்றாசிரியர் வாமனனின் கூற்றுப்படி, இந்த படம் கருணாநிதியை கடும் கடனில் சிக்கவைத்தது.
# தாயின் கருணை

**தாயின் கருணை** (*Thayin Karunai*) 1965 ஆம் ஆண்டு வெளிவந்த தமிழ்த் திரைப்படமாகும். ஜி. வி. ஐயர் இயக்கத்தில் வெளிவந்த இத்திரைப்படத்தில் கல்யாண்குமார், லீலாவதி மற்றும் பலரும் நடித்திருந்தனர்.
# தாயின் கருணை

## பாடல்கள்

ஜி. கே. வெங்கடேசு இசையமைத்த இத்திரைப்படத்தில் இடம்பெற்ற பாடல்களை கவிஞர்கள் அ. மருதகாசி, மாயவநாதன், கே. எஸ். ராஜ் ஆகியோர் இயற்றியவர்.  
பின்னணிப் பாடகர்கள் சீர்காழி கோவிந்தராஜன், பி. பி. ஸ்ரீனிவாஸ், ஏ. எல். ராகவன், ஜி. கே. வெங்கடேசு, எஸ். ஜானகி , ஏ. பி. கோமளா, கே. ஜமுனா ராணி, எல். ஆர். ஈஸ்வரி ஆகியோர்.  
| 1 | நேற்று நடந்தது | ஏ. எல். ராகவன் & எஸ். ஜானகி | அ. மருதகாசி | 03:22 |
| --- | --- | --- | --- | --- |
| 2 | பூந்தென்றல் இசைபாட | பி. பி. ஸ்ரீனிவாஸ் | மாயவநாதன் | 03:02 |
| 3 | சின்ன சின்ன கோவில் | எஸ். ஜானகி & ஏ. பி. கோமளா | மாயவநாதன் | 05:59 |
| 4 | ஒரு கோடி பாடலுக்கும் | சீர்காழி கோவிந்தராஜன் | மாயவநாதன் | 03:03 |
| 5 | பூந்தென்றல் இசைபாட | எஸ். ஜானகி | மாயவநாதன் | 01:01 |
| 6 | எங்கிருந்து வந்தவரோ | எல். ஆர். ஈஸ்வரி | மாயவநாதன் | 03:30 |
| 7 | சிங்காரம் எதற்கென்று சொல்லவா | எஸ். ஜானகி & ஏ. பி. கோமளா | அ. மருதகாசி | 04:13 |
| 8 | நேரம் காலம் சரியா இருந்தா | கே. ஜமுனா ராணி | அ. மருதகாசி | 05:20 |
| 9 | பொன்னு மண்ணு பெண்ணு | ஜி. கே. வெங்கடேசு | கே. எஸ். ராஜ் | 01:09 |
| 10 | சீர்காழி கோவிந்தராஜன் | அ. மருதகாசி | 04:29 | } |
# தாழம்பூ (திரைப்படம்)

**தாழம்பூ** (<sub>Thazhampoo</sub>) 1965 ஆம் ஆண்டு அக்டோபர் மாதம் 23 ஆம் தேதி தீபாவளியன்று வெளிவந்த தமிழ்த் திரைப்படமாகும். எஸ். ராமதாஸ் இயக்கத்தில் வெளிவந்த இத்திரைப்படத்தில் எம். ஜி. ஆர், கே. ஆர். விஜயா மற்றும் பலர் நடித்திருந்தனர். திரைப்படத்திற்கு கே.வி. மகாதேவன் இசையமைத்திருந்தார்.
# தாழம்பூ (திரைப்படம்)

## கதை

கணக்காளரான கந்தசுவாமி தனது முதலாளியிடம் பணம் கேட்கச் சென்றபோது, அவர் கொலைக் குற்றத்திற்காகச் சிறைப்படுத்தப்பட்டு சிறையில் அடைக்கப்படுகிறார். அவரது சகோதரர் துரை, கந்தசுவாமி குற்றமற்றவர் என்று நம்பினார், சதித்திட்டத்தை வெளிக்கொணர முயற்சிக்கிறார்.
# தாழம்பூ (திரைப்படம்)

## நடிகர்கள்

- எம். ஜி. ராமச்சந்திரன்- துரை
- கே. ஆர். விஜயா-கமலி
- எம். ஆர். ராதா- எஸ். பி. இராஜ இரத்னம்
- எம். என். நம்பியார்- மோகன்
- எஸ். ஏ. அசோகன்- கந்தசாம
- மணிமாலா - பாக்கியம்
- பிவி ராதா - காவேரி
- நாகேஷ்- வேலு
- மனோரமா- வேலுவின் காதலி
- கே. ஆர் ராம்சிங் - முருகன்
- எம்.கே.முஸ்தபா - காவல் ஆய்வாளர்
- திருப்பதிசாமி- எஸ். பி சோமநாதன்
- ஏ வீரப்பன்- கமலி கார் ஓட்டுநர்
# உன்னைப்போல் ஒருவன் (1965 திரைப்படம்)

**உன்னைப்போல் ஒருவன்** (*Unnaipol Oruvan*) என்பது 1965 ஆம் ஆண்டு பெப்ரவரி மாதத்தில் வெளிவந்த தமிழ்த் திரைப்படமாகும். ஜெயகாந்தன் இயக்கத்தில் வெளிவந்த இத்திரைப்படத்தில் பிரபாகரன், காந்திமதி மற்றும் பலர் நடித்திருந்தனர். விமர்ச்சகர்களிடம் வரவேற்ப்பை பெற்ற இத்திரைப்படத்திற்கு 1965-ஆம் ஆண்டு 12-வது தேசிய விருது கிடைத்தது. இத்திரைப்படத்தில் பாடல்கள் எதுவுமில்லை, பின்னணி இசையை சிட்டிபாபு அமைத்திருந்தார்.  
ஜெயகாந்தன் தான் எழுதிய உன்னைப்போல் ஒருவன் புதினத்தை அதே பெயரில் திரைப்படமாக இயக்கினார். விமர்ச்சகர்களிடம் வரவேற்ப்பை பெற்ற இப்படம் சோவியத் ஒன்றியத்திலும் திரையிடப்பட்டது. சில ஆண்டுகளுக்கு முன்புவரை இப்படத்தின் பிரதிகள் ஏதும் இல்லாத நிலையில் இருந்தது. ஜெயகாந்தனின் 87 ஆவது பிறந்த நாளை முன்னிட்டு அவரது குடும்பத்தினர் 2023, ஏப்ரல் 24 அன்று தேடி எடுத்து யூடியூபில் பிதிவேற்றினர்.
# வல்லவனுக்கு வல்லவன்

***வல்லவனுக்கு வல்லவன்*** (*Vallavanukku Vallavan*) 1965 ஆம் ஆண்டு வெளிவந்த தமிழ்த் திரைப்படமாகும். ஆர். சுந்தரம் இயக்கத்தில் வெளிவந்த இத்திரைப்படத்தில் மணிமாலா, அசோகன், இரா. சு. மனோகர் மற்றும் பலர் நடித்திருந்தனர். வேதாவின் இசையமைப்பில் கண்ணதாசனும் பஞ்சு அருணாச்சலமும் பாடல்கள் எழுதினர்.
# வல்லவனுக்கு வல்லவன்

## நடிகர்கள்

- ஜெமினி கணேசன்- பிரகாஷ்
- கே. ஏ. தங்கவேலு- பாபு
- மனோகர்- பிஜுவா பக்கிரி / ஆய்வாளர் சேகர்
- எஸ். ஏ. அசோகன் - ரமேஷ்
- ராமதாஸ்- ஜம்பு
- மணிமாலா - கீதா
- மனோரமா- மாலா
- சாவித்ரி கணேசன்
- டி. பி. முத்துலட்சுமி- அறிவிப்பாளர்
# வழிகாட்டி (திரைப்படம்)

**வழிகாட்டி** (*Vazhikatti*) 1965 ஆம் ஆண்டு வெளிவந்த தமிழ்த் திரைப்படமாகும். கே. பெருமாள் இயக்கத்தில் வெளிவந்த இத்திரைப்படத்தில் எஸ். எஸ். ஆர், விஜயகுமாரி மற்றும் பலரும் நடித்திருந்தனர். இப்ராகிம் படத்திற்கு இசையமைத்திருந்தார். திரைப்படத்தின் கதை காலாவதியானது என்றும் யூகிக்கக்கூடியதாக இருந்தது என்றும் கல்கி பத்திரிகை விமர்சன் செய்திருந்தது. ஆனால் ராஜேந்திரனுக்காக ஒருமுறை படத்தைப் பார்க்கலாம் என்றும் இப்பத்திரிகை விமர்சனம் செய்திருந்தது.
}}
# வழிகாட்டி (திரைப்படம்)

## வெளியிணைப்புகள்

-
# வீர அபிமன்யு

**வீர அபிமன்யு** (*Veera Abhimanyu*) 1965 ஆம் ஆண்டு ஆகத்து மாதம் 20 ஆம் தேதியன்று வெளிவந்த தமிழ்த் திரைப்படமாகும். வி. மதுசூதன ராவ் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், காஞ்சனா மற்றும் பலரும் நடித்திருந்தனர். கே.வி. மகாதேவன் இசையில் கண்ணதாசன் பாடல்களை எழுதியிருந்தார்.  
}}
# வீர அபிமன்யு

## மேலும் வாசிக்க

-
# வெண்ணிற ஆடை

**வெண்ணிற ஆடை** (*Vennira Aadai*) 1965 ஆம் ஆண்டு ஏப்ரல் மாதம் 14 ஆம் தேதியன்று தமிழில் வெளிவந்த முக்கோண காதல் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ஜெயலலிதா, ஸ்ரீகாந்த், நிர்மலா, மூர்த்தி மற்றும் பலரும் நடித்திருந்தனர். விசுவநாதன் ராமமூர்த்தி இசையமைப்பில் கண்ணதாசன் பாடல்களை எழுதியிருந்தார்.  
இப்படமே ஜெயலலிதாவின் முதல் தமிழ்ப்படமாகும். இப்படத்தில் முதலில் தோன்றியதால் நிர்மலா வெண்ணிற ஆடை நிர்மலா என்றும் மூர்த்தி வெண்ணிற ஆடை மூர்த்தி என்றும் அறியப்பட்டனர்.
# வெண்ணிற ஆடை

## கதைச்சுருக்கம்

பள்ளி மாணவி ஒருவருக்கு விடலைப்பருவத்திலேயே திருமணம் நடந்துவிடுகிறது. அவரது கணவன் ஒரு நேர்ச்சியில் இறந்துவிடுகிறான். கணவன் இறந்த அதிர்ச்சியில் அவளது மனநிலை பாதிக்கப்படுகிறது. அவளுக்கு மருத்துவம்பார்க்கும் மருத்துவரை அவள் காதலிக்கத் தொடங்குகிறாள். ஆனால் அந்த மருத்துவர் ஏற்கனவே வேரொரு பெண்ணைக் காதலித்துவருகிறார். இறுதியில் என்ன ஆனது என்பதே கதை முடிவு.
# அன்பே வா

**அன்பே வா** (*Anbe Vaa* ) 1966 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜாதேவி மற்றும் பலர் நடித்திருந்தனர்.
# அன்பே வா

## கதை

ஓயாத உழைப்பிலிருந்து ஓய்வெடுக்க சிம்லாவிலுள்ள தனது மாளிகைக்கு வரும் பாலு, அது சிலருக்குத் தங்குமிடமாக வாடகைக்கு விடப்பட்டிருப்பதைக் கண்டு திடுக்கிடுகிறான். இருப்பினும், தன்னை யாரென்று வெளிப்படுத்திக் கொள்ளாது தானும் வாடகைக்குத் தங்க வந்தவன் போல நடிக்க, அங்கு இருக்கும் கீதா என்னும் இளம்பெண்ணுக்கும் அவனுக்கும் ஏற்படும் மோதல்கள், ஒருவரை ஒருவர் ஏமாற்றும் சம்பவங்கள், இவற்றைப் பின் தொடரும் காதல் ஆகியவற்றை நகைச்சுவை மிளிரச் சித்தரித்தது இந்த வண்ணப்படம்.
# அன்பே வா

## நடிகர்கள்

**முதன்மை நடிகர்கள்**
- எம். ஜி. இராமச்சந்திரன் ' ஜே.பி./ பாலு
- பி. சரோஜா தேவி - கீதா
- டி. ஆர். இராமச்சந்திரன் - புண்ணியகோடி
- பி. டி. சம்பந்தம் - வீட்டுக் காவலாளி
- டி. பி. முத்துலட்சுமி- பாப்பம்மா, க
கீதாவின் தாயார்.
- எம். எசு. எசு. பாக்கியம் - கண்ணம்மாவின் தாயார்.
# அன்பே வா

## சிறப்பம்சங்கள்

- வெளிப்புறப்படப்பிடிப்பு அரிதாக இருந்த அந்நாட்களில் பெரும்பகுதி சிம்லாவில் படமாக்கப்பட்டது இதன் சிறப்பம்சம்.
- முன்னணி நகைச்சுவை நடிகராக வளர்ந்து வந்துகொண்டிருந்த நாகேஷின் மிக அற்புதமான நகைச்சுவைக் காட்சிகள் இப்படத்தின் கூடுதல் சிறப்பம்சமாகத் திகழ்ந்தன.
- தனது படங்களிலேயே மிகவும் வித்தியாசமான படம் இதுவென்றும், எப்போது பார்த்தாலும் அந்த வித்தியாசத்தை உணர முடியும் என்றும் எம். ஜி. ஆர் கூறியதாகச் சொல்வர்.
- மெல்லிய நகைச்சுவை இழையோடும் காதல் கதையாக உருவாகிய இத்திரைப்படம் மாபெரும் வெற்றி பெற்றது. ஏவி. எம். நிறுவனம் எம்.ஜி.ஆரை வைத்துத் தயாரித்த ஒரே திரைப்படமும் இதுவே.
- விஸ்வநாதன் இசையில் இப்படத்தின் பாடல்கள் சாகாவரம் பெற்றன.
- வில்லனாக அன்றி வித்தியாசமான ஒரு குணசித்திர வேடத்தில் அசோகன் நடித்திருந்தார்.
# அன்பே வா

## பாடல்கள்

இப்படத்துக்கு இசை எம். எஸ். விஸ்வநாதன், பாடல்கள் கவிஞர் வாலி எழுதியது. ஜே.பி. மற்றும் கீதா ஒரு திருப்பத்தை நிகழ்த்திய "நாடோடி" பாடல் ஒரு ராக் அண்ட் ரோல் பாடலாக இருந்தது.  
"புதியவானம்" முதலில் "உதய சூரியனின் பார்வையிலே" (உதயமாகும் சூரியனின் பார்வையில்) பாடல்களைக் கொண்டிருந்தது, ஆனால் தணிக்கை வாரியம் அதை ஏற்காது என்று மெய்யப்பன் கூறிய பின்னர், வாலி பாடல்களை "புதிய சூரியனின் என மாற்றினார். "ராஜாவின் பார்வையிலே குதிரைகளின் அடிவருடியின் ஒலி விளைவு மீசை முருகேசன் உருவாக்கியது. "ஒன்ஸ் எ பாப்பா" பாடல் இலங்கையின் இசை வகையான பைலாவுக்கு சொந்தமானது.  
இப்படப் பாடல்களும் பிரபலமாக இருந்தன, குறிப்பாக "ராஜாவின் பார்வையிலே. புதிய வானம்" பாடல்கள் மக்களை ஊக்குவிக்க உதவியது" டி.வி.கே கலாச்சார அகாடமி, ஏற்பாடு செய்த ஒரு நிகழ்ச்சியில், 2006 இல் பி சுசீலா எஸ்.ஜானகியுடன் "ராஜாவின் பார்வை நிகழ்ச்சியை நேரடியாக பாடினார், மேலும் இந்திய மருத்துவ சங்க மண்டபத்தில் ஏற்பாடு செய்யப்பட்ட மாகலீர் 2007 இல் பாடலைத் தனியாக பாடினார்.
இப்படத்தின் பாடல்களை டி. எம். சௌந்தரராஜன், பி. சுசீலா, எல். ஆர். ஈஸ்வரி மற்றும் ஏ. எல். ராகவன் ஆகியோர் பாடி இருந்தனர்.
# அன்பே வா

## குறிப்பு

- ரொக் ஹட்சன் என்பவர் நடித்த "Come September" ஆங்கிலப் படத்தின் தழுவல் என்று கருதப்படுகிறது.
- "ராஜாவின் பார்வை ராணியின் பக்கம்" என்ற புகழ் பெற்ற பாடல் இதில் இடம் பெற்றது.
# அண்ணாவின் ஆசை

**அண்ணாவின் ஆசை** (*Annavin Aasai*) 1966 ஆம் ஆண்டு மார்ச்சு மாதம் 4 ஆம் தேதி வெளிவந்த தமிழ்த் திரைப்படமாகும். தாதா மிராசி இப்படத்தை இயக்க, திரைக்கதையை எஸ். ஐ. பெருமான் எழுதினார். இரவியின் வழக்கு விசாரணைக்கு தலைமை தாங்கும் நீதிபதியாக சிறப்புத் தோற்றத்தில் நடித்தார். படத்தின் இறுதி நீளம் 4,761 மீட்டர் (15,620 அடி) ஆக இருந்தது.
# அண்ணாவின் ஆசை

## பாடல்கள்

கண்ணதாசன், வாலியின் வரிகளுக்கு கே. வி. மகாதேவன் இசையமைத்தார். அடுத்த வாரம், மார்ச் 12 அன்று, இந்தியன் எக்சுபிரசு தன் விமர்சனத்தில், "அனைத்து கலைஞர்களும் நன்கு நடித்துள்ளனர், குறிப்பாக சாவித்திரி. கே. வி. மகாதேவனின் இரண்டு மெட்டுகள் எங்கள் நம்பிக்கையை புதுப்பிக்க முயற்சித்தன. ஆனால் அவை ஓரளவு மட்டுமே நிறைவேறின." ஸ்போர்ட்ஸ் அண்ட் பேஸ்டைமின் டி. எம். ராமச்சந்திரன், "இயக்குநர் தாதா மிராசியின் பணி போதுமானதாக இல்லை, அதனால் திரைப்படம் போதுமான ஆர்வமூட்டுவதாக இல்லை" என்றார். அவர் கணேசன், சாவித்திரி, பாலாஜி, விஜயா ஆகியோரின் நடிப்பைப் பாராட்டினார், ஆனால் நாகேஷ் நடித்த நகைச்சுவை துணைக்கதையை விமர்சித்தார். வரலாற்றாசிரியர் ராண்டார் கையின் கூற்றுப்படி, இது ஒரு பெரிய வெற்றிப் படமாக இல்லை.
# அவன் பித்தனா

**அவன் பித்தனா** (*Avan Pithana?*) 1966 ஆம் ஆண்டு ஏப்ரல் மாதம் 29 ஆம் தேதியன்று வெளிவந்த தமிழ்த் திரைப்படமாகும். மு. கருணாநிதி எழுதிய இப்படத்தை ஆர். பெரியநாயகம் தயாரித்திருந்தார். இது தெலுங்கில் வெளியான *தகுடு மூத்தலு* (1964) என்ற திரைப்படத்தின் மறு ஆக்கம் ஆகும். இது 1966 ஏப்ரல் 29 அன்று வெளியிடப்பட்டது.
# சந்திரோதயம்

**சந்திரோதயம்** (*Chandrodayam*) 1966 ஆம் ஆண்டு மே மாதம் 27 ஆம் தேதியன்று வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா மற்றும் பலரும் நடித்திருந்தனர். இத்திரைப்படத்திற்கு எம். எசு. விசுவநாதன் இசையமைத்திருந்தார்.
# நகர்படி

**நகர்படி** (Escalator) என்பது, மக்களைக் கட்டிடங்களின் ஒரு தளத்தில் இருந்து இன்னொரு தளத்துக்குக் கொண்டு செல்லும் ஒரு பொறிமுறையாகும். படி போன்ற அமைப்பைக் கொண்ட இதன் படிகள் மேல் நோக்கி அல்லது கீழ் நோக்கித் தொடர்ச்சியாக நகருமாறு அமைக்கப்பட்டிருக்கின்றன. இதனால் வழமையான படிக்கட்டுகளிற் போல மக்கள் அதன்மீது ஏற வேண்டியதில்லை. படிகளே நகர்ந்து அவர்களைச் செல்ல வேண்டிய இடத்துக்குத் தோக்கிச் செல்கின்றன. இயங்கிக் கொண்டிருக்கும் உலோகப் பட்டிகள் மீது பொருத்தப்பட்டுள்ள இப் படிகள் எப்பொழுதும் கிடை மட்டமாகவே இருக்கும். இதனால் மக்கள் இதன் மீது நின்று கொண்டு மேல் நோக்கி அல்லது கீழ் நோக்கிச் செல்ல முடியும்.  
நகர்படிகள் உயர்த்திகளைப் போல் வேகமாகச் செல்வதில்லை ஆயினும், உயர்த்திகளைவிடக் கூடிய அளவில் மக்களை ஓரிடத்திலிருந்து இன்னோரிடத்துக்குக் கொண்டு செல்ல வல்லவை. அத்துடன், உயர்த்திகளுக்காகக் காத்திருப்பதுபோல் இவற்றுக்காகக் காத்திருக்க வேண்டியதில்லை.
# நகர்படி

## பரவமைப்பு (Lay-out)

நகர்படிகள் பொதுவாகக் கட்டிடங்களின் நிலத்தளத்துக்கு அண்மையிலுள்ள சில தளங்களுக்கு இடையிலான போக்குவரத்துக்களுக்காகவே அமைக்கப்படுகின்றன. பொதுவாக நகர்படிகள் இணைகளாகவே அமைக்கப்படுகின்றன. இவற்றுள் ஒன்று தொடர்ச்சியாக மேல் நோக்கியும், மற்றது கீழ் நோக்கியும் இயங்கிக் கொண்டிருக்கும். ஆனாலும் எல்லாச் சந்தர்ப்பங்களிலும் இவ்வாறு அமைவதில்லை. பெரிய அங்காடித் தொகுதிக் கட்டிடங்களில், விற்பனைக்கு இருப்பவற்றை மக்கள் பார்ப்பதற்கான வாய்ப்புக்களைக் கூட்டுவதற்காக, ஏறுவதற்கும் இறங்குவதற்குமான நகர்படிகளை அருகருகே அமைக்காமல் ஒன்றுக்கொன்று தொலைவில் இருக்குமாறு அமைப்பதுண்டு.
# நகர்படி

## வடிவமைப்பு

யில் உள்ள நகர்படி,சென்னை,இந்தியா]]
வழமையான படிக்கட்டுகளில் இருப்பதுபோல் நகர்படிகளில், இடையில் படிமேடைகள் இருப்பதில்லை. படிகள் தொடர்ச்சியாகவே ஒரு தளத்திலிருந்து இன்னொரு தளம் வரை செல்கின்றன. பெரும்பாலான நகர்படிகள் நேரானவை. ஆயினும், சில இடங்களில் வளைவான நகர்படிகளும் உள்ளன. இவற்றில் படிகள் மட்டுமன்றிப் பக்கங்களிலுள்ள தடுப்புகளுக்கு மேல் அமையும் பற்றுக்கோடுகளும் *(Hand Rail)* நகரும்படி அமைக்கப்பட்டுள்ளன.
# சுற்றுயர்த்தி

களின் இறுதியில் பொருத்தப்பட்டது.]]
**சுற்றுயர்த்தி** (paternoster) என்பது, கட்டிடங்களில் தளங்களுக்கு இடையேயான போக்குவரத்துக்கு உதவும் ஒரு வகை உயர்த்தி ஆகும். இது சங்கிலித் தொடராக இணைக்கப்பட்ட, கதவுகள் அற்ற, உயர்த்திப் பேழைகளைக் கொண்டது. தொடர்ச்சியாக இயங்கிக் கொண்டிருக்கும் இதன் ஒரு பக்கம் மேல் நோக்கியும், மறு பக்கம் கீழ் நோக்கியும் மெதுவாக இயங்கிக் கொண்டிருக்கும். இதனைப் பயன்படுத்த விரும்புபவர்கள் சுற்றுயர்த்தி இயங்கிக் கொண்டிருக்கும் போதே உள்ளே ஏறவோ அதிலிருந்து இறங்கவோ வேண்டும். பழக்கப்பட்டவர்களுக்கு இது கடினமானது அல்ல. இதனால், இவை பொதுவாக, அலுவலகங்கள் போன்ற இடங்களில் அங்கு வேலை செய்வோர் பயன்படுத்துவதற்காக அமைக்கப்படுகின்றன.  
இது முதன்முதலாக இலண்டனைச் சேர்ந்த ஜே. ஈ. ஹால் என்பவரால் 1884 ஆம் ஆண்டில் அமைக்கப்பட்டது. அவர் இதனைச் *சுற்று உயர்த்தி* என்னும் பொருள்படும் ஆங்கிலச் சொல்லான *Cyclic Elevator* என்னும் சொல்லால் குறித்தார். இதன் இயக்கம், தியானத்துக்கு உதவும் *செபமாலை* யின் இயக்கம் போல இருந்ததால் அதன் பெயரைக் குறித்த *paternoster* ("எங்கள் தந்தையே", இலத்தீனில் கிறிஸ்து கற்பித்த செபத்தின் துவக்க வார்த்தைகள்) என்னும் பெயரால் அதை அழைத்தனர். இப்பெயரே பின்னர் நிலைபெற்றுவிட்டது.  
வழமையான உயர்த்திகளைவிடக் கூடுதலானவர்களை ஏற்றி இறக்கக் கூடியதாக இருந்ததன் காரணமாகச் சுற்றுயர்த்திகள் 20 ஆம் நூற்றாண்டின் முதல் அரைப்பகுதி முழுவதும் மக்களிடையே வரவேற்பைப் பெற்றிருந்தன. இவை ஐரோப்பாக் கண்டத்திற் பரவலாகப் பயன்பட்டன. ஏறி இறங்கும்போது ஏற்படக்கூடிய ஆபத்துக்களைக் கருத்திற் கொண்டும், ஊனமுற்றோரின் பயன்பாட்டுக்கு இத்தகைய உயர்த்திகள் உதவா என்பதாலும், சுற்றுயர்த்திகள் தற்காலத்தில் கட்டிடங்களில் பொருத்தப்படுவதில்லை.
# சுற்றுயர்த்தி

## வெளியிணைப்புகள்

- லீசெஸ்டரில் மாணவர்கள் பயன்படுத்தும் சுற்றுயர்த்தி பற்றிய காணொலி
- சுற்றுயர்த்தி அருங்காட்சியகம்
- சுற்றுயர்த்தி படங்கள்
- செருமனி, ஆத்திரியா மற்றும் சுவிட்சர்லாந்து நாடுகளிலுள்ள சுற்றுயர்த்தி
- எஸ்செக்ஸ் பல்கழைக்கழகத்திலுள்ள சுற்றுயர்த்தி
- செக் குடியரசிலுள்ள சுற்றுயர்த்திகள்
- பிராங்ஃபர்ட் நகர்த்திலுள்ள சுற்றுயர்த்திகளின் வரலாறு மற்றும் விவரங்கள்
- "த பிரசனர்" தொலைக்காட்சியில் வந்த சுற்றுயர்த்தி பற்றிய விவரங்கள்
- குறும் காணொலி
# வகுப்பறை

**வகுப்பறை**.]]  
**வகுப்பறை** என்பது பாடசாலைகள் போன்ற கல்வி நிறுவனங்களில், கற்றல் மற்றும் கற்பித்தல் ஆகிய செயல்கள் நடைபெறும் அறைகளைக் குறிக்கும். மாணவர்கள் கல்வி கற்பதற்கான சூழ்நிலையை உருவாக்குவதே வகுப்பறை அமைப்பின் முக்கிய நோக்கமாகும். பொதுவாக, உகந்த தளவாடப் பரவமைப்புக்கான (layout) இடவசதி, சிறந்த உள்ளக ஒலிப் பண்பு, ஆசிரியர் கற்பிப்பதைத் தெளிவாகப் பார்க்கக்கூடிய வடிவமைப்பு, பொருத்தமான ஒளியமைப்பு என்பன வகுப்பறைகளில் இருக்கவேண்டிய சில முக்கிய அம்சங்களாகும்.
# வகுப்பறை

## வகுப்பறைச் சாதனங்கள்

பொதுவாக வகுப்பறைகளில் கரும்பலகை இருக்கும் இதில் ஆசிரியர்கள் சுண்ணாம்புக்கட்டியினால் எழுதி மாணவர்களுக்குக் கற்பிப்பர். வளர்ச்சியடைந்த நாடுகளில் உள்ள வகுப்பறைகளில் இக் கரும்பலகைகளின் இடத்தை வெண்பலகைகள், ஊடாடு வெண்பலகைகள் போன்றவை பிடித்துக்கொண்டன. சில வகுப்பறைகளில் தொலைக்காட்சிப் பெட்டி, கணினி, படமெறிகருவி போன்ற வசதிகளும் உள்ளன. இவை தவிரப் பெரும்பாலான வகுப்பறைகளில் தேசப்படங்கள், பல்வேறு வகையான அட்டவணைகள், விளக்கப்படங்கள் போன்றவையும் இடம்பெறுகின்றன.
# மும்மலங்கள்

**மும்மலங்கள்** பாசத்தின் கூறுகள் என இந்து சமயத்தின் ஒரு தத்துவப் பிரிவாகிய சைவசித்தாந்தம் கூறுகிறது. சித்தாந்தத்தின் உண்மைப் பொருள்கள் பதி பசு பாசம் என்பனவாகும். இவற்றுள் மலங்கள் மூன்று வகையாக உள்ளன. இவை மூன்றையும் ஒருமித்து மும்மலங்கள் என்பது வழக்கம். சைவ சித்தாந்தத்தின்படி இறைவன், உயிர்கள், மலங்கள் ஆகிய மூன்றும் எப்பொழுதும் நிலைத்திருப்பவை. இவற்றுள் எதுவுமே மற்றொன்றால் படைக்கப்பட்டது அல்ல என்கிறது இத்தத்துவம். இறைவனைச் சென்றடைவதே உயிர்களின் நோக்கம். ஆயினும் குறையுள்ள அறிவு கொண்ட உயிர்கள் இறைவனைச் சேரவிடாமல் உயிர்களின் அறிவை, அறிவற்ற சடப்பொருள்களான மலங்கள் மறைத்துக் கொண்டிருக்கின்றன. இதனால் ஏற்படுகின்ற அறியாமையே உயிர்களின் துன்பங்களுக்குக் காரணம் என்பது சைவ சித்தாந்தக் கருத்து. உயிர்களை மலங்களின் பிணைப்பிலிருந்து விடுவித்துத் தன்னுடன் சேர்த்துக்கொள்ள இறைவனின் அருள் வேண்டும்,மும்மலம் என்பது மூன்று கழிவுப்பொருள்கள்.
# மும்மலங்கள்

## முன்னோர் விளக்கம்

உண்ட உணவு மலமாகி வெளிப்படுவதை அறிவோம். இது ஒரு கழிவுப்பொருள். வியர்வை, சிறுநீர், மலம் என்னும் மூன்றும் உடல் வெளிப்படுத்தும் மலங்கள். அதுபோல உணர்வு வெளிப்படுத்தும் மலங்கள் மூன்று. அவற்றைப் பொதுநெறிச் சிந்தனையாளர்கள் **காமம், வெகுளி, மயக்கம்** எனக் காட்டினர்.  
சமயநெறி இவற்றை மும்மலம் (**ஆணவம், கன்மம், மாயை**) எனக் காட்டியது. இதற்கு விளக்கம் சொல்லும் சங்கராச்சாரியார் சூரபன்மன் காமத்தால் அழிந்தான், சிங்கமுகன் கன்மத்தால் அழிந்தான், தாரகன் மாயையால் அழிந்தான் என விளக்குகிறார்.  
சைவ சமயம் ஆணவம் என்பது நெல்லிலுள்ள உமி போன்றது, கன்மம் நெல்லிலுள்ள முளை போன்றது, மாயை நெல்லிலுள்ள தவிடு போன்றது என்கிறது.  
சிவஞான சித்தியார் உரை ஆணவம் தவிடு போன்றது, கன்மம் முளை போன்றது, மாயை உமி போன்றது என்று உவமைகளை மாற்றிக் காட்டுகிறது.  
சிவபெருமானின் திரிசூலம் இம்மூன்றையும் அழிக்கும் ஆயுதம் என்கின்றனர். சிவபெருமான் முப்புரம் எரித்தான் என்பது இந்த மும்மலங்களை அழித்தான் என்பதைக் காட்டும் மறைநெறி என்கின்றனர்.
# மும்மலங்கள்

## சமயநெறி விளக்கம்

- ஆணவம் = தான் என்ற அகந்தை,
- கன்மம் என்பது பாவ செயல். இது ஆகாமியம், சஞ்சிதம், பிராரர்த்தம் என மூன்று வகை கர்மத்தை சார்ந்தது.
- மாயை என்பது உள்ளதும் அன்று இல்லதும் அன்று. இறைவனின் வேறானது அன்று. உலகம் மாயை அன்று. அணுவின் உண்மையினை மறைக்கும் பொய்யை மெய்போல் காட்டும்.
# மும்மலங்கள்

## சொல்நெறி விளக்கம்

- ஆணவம் – ஆள்வதும், ஆள நினைப்பதும் ஆண்மை. இது மனத் திமிர். இது அவம். தவமல்லாச் செயல். இந்த மனமலம் அகற்றப்பட வேண்டும்.
- கன்மம் - இயற்கைக்கு எதிராக பாவ செயல் புரிவது. பிற உயிர்களைத் துன்பப்படுத்துவது.
- மாயை – கற்பனை நினைவுகள்.
# மும்மலங்கள்

## அறிவுக்கண் பார்வை

- ஆணவம் – காட்டில் திரியும் ஆண்விலங்கு, தன் ஆண்மையை வெளிப்படுத்தித் தன் கூட்டத்தைத் தன் கட்டுப்பாட்டில் வைத்திருக்கும். இப்படி மற்றவரையெல்லாம் அடக்கி ஆளும் ஆணவ மலத்தை மனித இனம் கழித்து எறியவேண்டும்.
- கன்மம் – ஆசை, பொறாமை போன்ற குணங்கள் மனிதனோடு கூடப் பிறந்தவை. இவையும் கழிக்கப்படவேண்டிய மலம்.
- தன்னைப்பற்றிய கற்பனையில் மிதப்பது எல்லாருக்கும் இயல்பு. இந்த மாயைக்கும் அளவில்லை. இறைநிலையை எய்த விரும்புவோர் மாயை மலத்தைக் கழிக்க வேண்டும்.  
உடல்மலம் தானே கழியும். உள்ளத்தில் இருக்கும் இந்த மும்மலத்தை நாம்தான் கழிக்க வேண்டும். கழித்தால் வாழும்போதே தெய்வநிலை அடையலாம்.
# மும்மலங்கள்

## மலங்களின் வகைகள்

மலங்கள் மூன்று வகையாக உள்ளன. இவை ஆணவம், கன்மம், மாயை எனப்படுகின்றன.
# மும்மலங்கள்

## மலங்களின் வகைகள்

### ஆணவம்

மலங்களுள் முதன்மையானது ஆணவ மலம். இதனால் இது மூல மலம் என்றும் அழைக்கப்படுவது உண்டு. தமிழ் நூல்களில் இது *இருள்* என்ற பெயரிலும் வழங்கப்படுகிறது. ஆணவம் இரு வகைகளில் உயிர்களைப் பாதிக்கின்றது. ஒன்று, உயிரின் அறிவை முற்றாக மறைத்தல்; இரண்டாவது, அவற்றின் அறிவைக் கீழ் நிலைக்குக் கொண்டு செல்வது. உயிர்கள் உண்மையையும் பொய்யையும் பகுத்துணராது மயங்கும் நிலைக்குக் காரணம் இதுவே என்கிறது சைவசித்தாந்தம்.
# மும்மலங்கள்

## மலங்களின் வகைகள்

### கன்மம்

கன்மம் என்பது அவரவர் செய்யும் வினைகளின் பயன் ஆகும். இதனை *வினை* என்றும் அழைப்பர். செய்யும் வினை நல்வினை ஆனாலும், தீவினை ஆனாலும் அவற்றுக்குரிய பலனை அவற்றைச் செய்யும் உயிர்கள் அடைந்தே ஆகவேண்டியுள்ளது. இதனால் இப்பலன்களை நுகர்வதற்காக உயிர்கள் மீண்டும் மீண்டும் பிறக்கின்றன. உயிர்கள் மீண்டும் பிறக்கும்போது, அவைகளுக்குரிய பலன்களை இறைவன் அவற்றிடம் சேர்க்கிறான் என்கிறது சைவசித்தாந்தம். வினைகளிலும் மூன்று வகை உண்டு. இவை:
1. பழவினை (சஞ்சிதம்)
1. நுகர்வினை (பிராரத்தம்)
1. ஏறுவினை (ஆகாமியம்)
என்பனவாம். இவற்றுள், *பழவினை* என்பது முன்னைய பிறவிகளில் செய்த வினைகளுக்கான பலன்களாகும். *நுகர்வினை*, அந்தப் பிறவியிலேயே சேர்த்துக்கொணட வினைப் பயன்கள். *ஏறுவினை* என்பது வினைப்பயனை அனுபவிக்கும்போது உருவாகும் வினைப்பயன்களாகும்.
# மும்மலங்கள்

## மலங்களின் வகைகள்

### மாயை

மாயை என்பது உயிர்களின் நுகர்ச்சிக்குத் தேவையானவற்றைப் படைத்துக் கொடுப்பதற்காக உள்ளது ஆகும். உடல், உலகு மற்றும் உலகில் காணும் எல்லாப் பொருட்களையுமே மாயையைக் கொண்டே இறைவன் படைக்கிறான் என்கிறது சைவசித்தாந்தம். இது ஒரு மலம் என்றவகையில் உயிர்களுக்குப் பகையாகக் கருதப்பட்டாலும், ஆணவ மலத்தின் பீடிப்பினால் முழுதுமாக மறைக்கப்பட்டுள்ள அறிவைச் சிறிதளவு வெளிப்படுத்த உதவுவது இம் மாயை என்று சொல்லப்படுகின்றது. சூரியன் இல்லாத இருட்டில் வழிகாட்டும் சிறிய விளக்கின் சுவாலையை இதற்கு உவமையாகக் கூறுகின்றன சித்தாந்த நூல்கள்.  
மாயை மிக நுண்ணியது என்றும், அது இறைவனடியிலேயே இருக்கிறது என்றும், ஒரு சிறு விதை எவ்வாறு பெரும் மரங்கள் உருவாவதற்குக் காரணமாக அமைகின்றதோ அது போலவே மாயையும் இந்தப் பெரும் அண்டத்தின் உற்பத்திக்குக் காரணமாக அமைகின்றது என விளக்குகிறது சைவசித்தாந்தம்.  
மாயையும், தூய மாயை (சுத்த மாயை), தூய்மையில் மாயை (அசுத்த மாயை), பகுதி மாயை (பிரகிருதி மாயை) என மூன்று வகையாக உள்ளதாகக் கூறப்படுகின்றது.
# மும்மலங்கள்

## உசாத்துணைகள்

- மணி, சி. சு.; *சைவ சித்தாந்தம்*; ஞானன், செ., இ. எஸ். டி.; தத்துவ தரிசனங்கள்; மணிவாசகர் பதிப்பகம்; சென்னை; 1999.
- கணபதி, டி. என்.; இந்து மதமும் இந்திய தத்துவமும் - ஒரு கண்ணோட்டம்; ரவி பப்ளிகேஷன்ஸ்; சென்னை; 2005.
# ஆணவம்

**ஆணவம்** என்பது "நான்", "எனது (என்னுடையது)" என்னும் நினைப்பு. எடுத்துக்காட்டாக, நான்தான் இந்நாட்டிலேயே மிகுந்த செல்வம் உடையவன்; அல்லது படித்தவன்; என்பது போல.  
இந்து சமயத்தில் ஆத்மா அல்லது ஆன்மா ஒன்று உண்டு என்னும் "அறிவு" தனை மறந்து, "நான்", "எனது" என உரிமை கொண்டாடி (அஞ்ஞானங்களை விளைவித்து), தன் செல்வங்களிலும், தன் மனைவி மக்கள் ஆகியோர்களிடம் அன்பு காட்டி இன்புற்று, அவற்றில் மயங்குகிறோம் என்பதை ஆத்மா அறியாதபடி ஒளித்து ஆசைகளைப் பெருக்கிக் கொண்டு எல்லாம் தன்னுடையதே என இருத்தல் ஆணவம் எனப்படுகிறது.  
இது மோகம், மதம், இராகம், விடா(ஷா)தம், தாபம், சோட(ஷ)ம், வைசித்ரியம் என்னும் காரியங்களைச் செய்யும்.  
இதன் பெயர்கள்: ருக், பசுத்வம், அஞ்ஞானம், ஆவ்ருதி, மூலம், ம்ருத்யு, மூர்சை, அஞ்சனம், நீவாரம், அவித்தை, பாவம், ஷயம், கிலானி என்பன. (அபிதான சிந்தாமணி - பக்124)
# ஆணவம்

## மேலும் பார்க்க

- டன்னிங்-குரூகர் விளைவு
- தற்காதல்
- பெருமை
# வில்

வில்லை முறிக்கும் காட்சி]]  
**வில்** என்பது பண்டைக்கால ஆயுதங்களில் ஒன்றாகும். இது அம்புகளை எய்வதற்குப் பயன்படுகின்றது. அம்பு எய்வதற்கான ஆற்றலைப் பெறுவது, வில்லின் மீள்தகவுத் தன்மையில் தங்கியுள்ளது. இறைவனுக்கும் வில் ஓர் ஆயுதமாக வழங்கப்பட்டுள்ளது.
# வில்

## இதிகாசங்களில் வில்

இதிகாச நாயகர்கள் வில்வித்தையில் சிறந்தவர்களாக இருந்தனர். வில் அவர்களின் முக்கிய ஆயுதமாக இருந்தது. இதற்காக அவர்கள் முறையாகப் பயிற்சி மேற்கொள்வர். வில் போர்க்கலையாக விளங்கியது. இராமாயணம், மகாபாரதம் ஆகிய இரு இதிகாசங்களிலும் நடைபெற்ற போர்களில் வில்வழி சண்டை செய்வதே வழக்கமாக இருந்திருக்கிறது. வில்வித்தையில் சிறந்த வீரர்களை “வில்லாளிகள்” என்று போற்றுவது வழக்கமாக இருந்தது. வில்வித்தைக்கு அஸ்திரப் பயிற்சி என்றும் பெயர் உண்டு. வில்லுக்கு விஜயன் என்பது பழமொழி.
# வில்

## மகாபாரதத்தில் வில்

மகாபாரதத்தில் துரோணாச்சாரியார் கௌரவர்களுக்கும் பாண்டவர்களுக்கும் சமமாக வில்வித்தை பயிற்றுவித்தார். துரோணரிடம் வில்வித்தை பயில விரும்பி இயலாமல் போனவன் ஏகலைவன். எனினும் துரோணரின் பிரதிமையைச் செய்து வைத்து வில்வித்தை பயின்றான் என்பது வரலாறு. அருச்சுனன் இரவில் வில்மூலம் அம்பு எய்யவும், நுண்ணிய அம்புகளால் எதிரிகளைப் பயமுறுத்தவும் கற்றிருந்தான். துரோணர் வைத்த வில்வித்தை சோதனையில் அருச்சுனன் ஒருவனே வென்றான் என்பதற்குப் பறவையின் கழுத்தைக் குறித்த கதை இன்றும் வழங்கப்படுகிறது. மகாபாரத யுத்தத்தில் சிகண்டியால் வீழ்த்தப்பட்ட வீடுமன் அம்புகளால் ஆன படுக்கையிலேயே கிடத்தப்பட்டான். இது வீரர்களுக்குரிய மரபாக இருந்துள்ளது.
# வில்

## இராமாயணத்தில் வில்

இராமன் உள்ளிட்ட சகோதரர்களுக்கு விசுவாமித்திரரே வில்வித்தைகளைக் கற்றுத் தந்தார். இராமனும் இலக்குவனும் வில்லில் சிறந்த வீரர்களாக விளங்கினர். சனகன் வைத்திருந்த சிவதனுசு வில்லை உடைத்தே இராமன் சீதையைத் திருமணம் செய்து கொண்டான் என்பதும் பரசுராமனின் வில்லை ஒடித்தவன் இவன் என்பதும் குறிப்பிடத்தக்கது. இராமன் மராமரம் ஏழும் எய்தவன் என்பது அவனுடைய வில்திறமைக்குச் சான்றாகும்.  
வில்லின் சக்தி
வில்லில் பூட்டப்படும் அம்புகள் (அஸ்திரங்கள்) தற்காலத்து ஏவுகணைகள் போலவும் செயல்பட்டுள்ளன. பிரம்மாஸ்திரம், நாகாஸ்திரம், அக்னியாஸ்திரம், வருணாஸ்திரம், நாராயணாஸ்திரம் போன்றவை அத்தகு சக்தி படைத்தவையாக திகழ்ந்திருக்கின்றன.
# வில்

## நாயகர்களும் வில்களும்

வில்லாளிகள் வைத்திருந்த விற்களுக்குத் தனித்த பெயர்களும் உண்டு.
- சிவனின் வில் - பிநாகம்
- கண்ணனின் வில் - சாரங்கம்
- இராமனின் வில் - கோதண்டம்
- கர்ணனின் வில் - விஜயம்
- அருச்சுனனின் வில் - காண்டீபம்
- மன்மதனின் வில் - கரும்பு
# அனுராகம்

**அனுராகம்** 1978ல் வெளியான ஈழத்துத் தமிழ்த் திரைப்படமகும். சமகாலத்தில் தமிழ், சிங்களம் ஆகிய இரண்டு மொழிகளிலும் ஒரே கதையைப் படமாக்கும் வரிசையில் இது முதல் முயற்சியாகும். இத்திரைப்படத்தை தயாரித்து இயக்கிய யசபாலித்த நாணயக்கார என்பவரே இதே போல இரண்டு மொழிகளிலும் படமாகிய நாடு போற்ற வாழ்க திரைப்படத்தையும் இயக்கியவர்.  
என். சிவராம், எஸ். விஸ்வநாதராஜா, சந்திரகலா, எஸ். என். தனரட்னம் முதலியோர் நடித்த இத்திரைப்படத்தின் கதை, வசனத்தை எழுதியதோடு உதவி இயக்குனராகவும் பி. எஸ். நாகலிங்கம் பணியாற்றினார். இந்த படத்தில் இடம் பெற்ற பாடல்களை ஈழத்து ரத்தினம் எழுத, அவற்றை முத்தழகு, கலாவதி இருவரும் பாடினார்கள். சரத் தசநாயக்க இசையமைத்தார்.
# அனுராகம்

## குறிப்பு

- இதே கதையை சமகாலத்தில் "கீதிகா" என்ற பெயரில் சிங்களப் படமாக தயாரித்தார்கள். தமிழ்ப் படத்தில் சிவராம் - சந்திரகலா நடித்த பிரதான பாத்திரங்களில் சிங்களப் படத்தில் விஜய குமாரணதுங்கவும், மாலினி பொன்சேகாவும் நடித்தார்கள்.
- இயக்குநர் யசபாலித்த நாணயக்கார, இடதுசாரி அரசியல்வாதியான வாசுதேவ நாணயக்காரவின் உடன் பிறந்த சகோதரர் ஆவார்.
- ஈழத்து ரத்தினம் இயற்றிய பாடல் - முத்தழகு பாடியது - "எண்ணங்களாலே இறைவன் தானே, பொன் வண்ணத்தாலே வரைந்துவிட்டானே" என்று ஆரம்பிக்கும் பாடல் பலரைக் கவர்ந்தது.
# விக்கிப்பீடியா:முதற்பக்கக் கட்டுரைகள்/மார்ச் 17, 2007

**தமிழ் மாதங்கள்** சித்திரை முதல் பங்குனி முடிய பன்னிரெண்டு ஆகும். உண்மையில் இவை, இந்தியாவில் மட்டுமின்றி இந்தியாவுக்கு வெளியிலும் பல ஆசிய நாடுகளிலும் கூட இன்றும் சமயம் மற்றும் மரபு சார்ந்த தேவைகளுக்காகப் புழக்கத்திலுள்ள இந்துக் காலக் கணிப்பு முறையை அடிப்படையாகக் கொண்டதே. இந்துக் காலக் கணிப்பு முறை இன்று புழக்கத்திலுள்ள பகுதிகளிலெல்லாம் ஒரே விதமாகக் கடைப்பிடிக்கப்படுவதில்லை. இந்தியாவிலும்கூட வெவ்வேறு பகுதிகள் இம்முறையை வெவ்வேறு வகையில் தான் கடைப்பிடித்து வருகின்றன. இவ்வாறே தமிழர் வாழும் பகுதிகளிலும் பல்வேறு தனித்துவமான கூறுகளுடன் இம்முறை கடைப்பிடிக்கப்பட்டு வருகின்றது.
---  
**கே. எஸ். பாலச்சந்திரன்** (பிறப்பு - கரவெட்டி, யாழ்ப்பாணம்) ஈழத்தின் நாடக, திரைப்படக் கலைஞர். புலம் பெயர்ந்து தற்போது கனடாவில் வசித்து வருகிறார். ஏறக்குறைய 20 ஆண்டுளாக இலங்கை வானொலியின் தேசிய சேவையிலும், வர்த்தக சேவையிலும் ஒலிபரப்பான ஏராளமான வானொலி நாடகங்களில் நடித்ததோடு, *தணியாத தாகம்* என்ற பலரும் அறிந்த வானொலி தொடர் நாடகத்தில் *சோமு* என்ற பாத்திரத்தில் நடித்தவர். இவரது *அண்ணை றைற்* தனி நடிப்பு நாடகம் புகழ் பெற்றது.
# திருச்சி உச்சிப்பிள்ளையார் கோயில்

**உச்சிப்பிள்ளையார் கோயில்** (*Ucchi Pillayar Temple*) தென்னிந்திய மாநிலமான தமிழகத்தின் திருச்சி நகரத்தில் உள்ள பிள்ளையார் கோயில் ஆகும். 3 பில்லியன் ஆண்டுகள் பழமை வாய்ந்த பாறையின் உச்சியில் இந்த கோயில் அமைந்துள்ளதால் உச்சிப்பிள்ளையார் கோயில் என்று இதற்கு பெயர் வந்தது. (இப்பாறைக்கு மலைக் கோட்டை எனவும் பெயர் உண்டு.)  
இக்கோயில் மலைக்கோட்டையின் உச்சியில் 273 அடி உயரத்தில் உள்ளது. பிள்ளையார் சன்னதியை அடைய தரையில் இருந்து 437 படிகளை ஏற வேண்டும்.
# திருச்சி உச்சிப்பிள்ளையார் கோயில்

## சங்கநூல் குறிப்பு

பானை செய்யும் குயவனின் சிறுவன் தந்தையைப் போல விளையாடுகையில் பானை செய்யும் சக்கரத்தில் வைத்த பச்சைமண் உருண்டை போல் இந்த மலை இருந்ததாம். இதன் அரசன் சோழன் நலங்கிள்ளி என்று புலவர் கோவூர் கிழார்.
# திருச்சி உச்சிப்பிள்ளையார் கோயில்

## மரபு வழி வரலாறு

இராவணனுடன் நடந்த போரில் வெற்றி பெற்று அயோத்தியா திரும்பிய இராமருக்கு பட்டாபிஷேகம் நடந்தது. அதில் விபீசணனும் கலந்து கொண்டார். போரில் தனக்கு உதவியதற்காக இராமர், விபீசணனுக்கு இரங்கநாதர் சிலை ஒன்றை பரிசளித்தார். விபீசணன் இராமருக்கு உதவிய போதிலும், அவர் அசுரன் என்ற காரணத்தால் அச்சிலையை அவர் கொண்டு செல்வதில் விருப்பமில்லாத தேவர்கள், அதை தடுக்க வேண்டுமென விநாயகரிடம் வேண்டுகோள் விடுத்தனர். அவர்களது வேண்டுகோளை விநாயகரும் ஏற்றார்.  
விபீசணன் இலங்கைக்கு திருச்சி வழியே செல்லும் போது, அங்கு ஓடும் காவிரி ஆற்றில் குளிக்க விரும்பினார். ஆனால், இரங்கநாதர் சிலையை ஒரு முறை தரையில் வைத்து விட்டால் அதை அங்கிருந்து நகர்த்த முடியாது என்ற காரணத்தால் செய்வதறியாமல் திகைத்தார். அப்போது அங்கு இருந்த ஒரு சிறுவனிடம் அச்சிலையைக் கொடுத்து, தான் குளித்து விட்டு வரும் வரையில் அதைத் தாங்கி பிடித்துக் கொள்ளுமாறு வேண்டுகோள் விடுத்து குளிக்கச் சென்று விட்டார்.  
சிறுவன் வேடத்தில் இருந்த விநாயகர், இரங்கநாதர் சிலையை தரையில் வைத்து விட்டார். இதைக் கண்ட விபீசணன் கோபங்கொண்டு அச்சிறுவனைத் துரத்தி மலை உச்சியில் பிடித்து, கோபத்தில் அவனது தலையில் கொட்டினார். அப்பொழுது விநாயகர் தன் சுயரூபத்தை வெளிப்படுத்தினார். பின்பு, அவ்விடத்திலேயே உச்சிப்பிள்ளையார் கோயில் எழுப்பப்பட்டது.  
இக்கதைக்கேற்றபடி, இங்குள்ள விநாயகர் சிலையின் தலையில் ஒரு வீக்கம் இருப்பதைக் காணலாம்.
# முகம்

**முகம்** (*Face*) என்பது ஒரு விலங்கின் உடலில் அமைந்துள்ள தலைப் பகுதியின் முன்புறமாகும். கண்கள், மூக்கு மற்றும் வாய் ஆகியவை இங்கு இடம்பெற்றுள்ளன. விலங்குகள் முகத்தின் வழியே பல உணர்ச்சிகளை வெளிப்படுத்துகின்றன. மனிதனை அடையாளம் காண்பதற்கு முகம் மிகவும் முக்கியமானதாகும். முகத்தில் வடுக்கள் அல்லது வளர்ச்சி குறைபாடுகள் போன்ற பாதிப்புகள் இருந்தால் அது உள்ளத்தை மோசமாக பாதிக்கிறது. இதன் முக்கிய அம்சங்கள்:
- நெற்றி: மனிதர்களில் தலை முடிக்குக் கீழும் புருவத்துக்கு மேலும் உள்ள பகுதி நெற்றியாகும். பக்கவாட்டில் இருபுறமும் தட்டையான பகுதிகள் மற்றும் காதுகள், கீழ்ப்புறத்தில் புருவங்கள் நெற்றிக்கு எல்லைகளாக உள்ளன. விலங்குகளில் கண்களுக்கு மேலே உள்ள பகுதியை நெற்றி எனலாம்.
- கண்கள்: உணர்திறன் நரம்பு மண்டலத்தின் ஒரு பகுதியாக விளங்கும் கண்கள் முகத்தில் நெற்றியின் சுற்றுப்பாதையில் அமைந்துள்ளன. இவை புலப்படும் ஒளிக்கு ஏற்ப வினைபுரிகின்றன. மனிதர்கள் உலகத்தைப் பார்த்தல், சமநிலையில் வைத்திருத்தல் உள்ளிட்ட பல்வேறு நோக்கங்களுக்காக காட்சித் தகவலைப் பயன்படுத்த உதவுகின்றன. கண் புருவம், கண் இமைகள் போன்றவற்றால் பாதுகாக்கப்படுகின்றன.
- மூக்கு: தனித்துவமான மனித மூக்கு வடிவம் முகத்தின் மிகவும் நீண்டு செல்லும் ஒரு பகுதியாகும். நாசித்துளைகள் மற்றும் மூக்கிடைச்சுவர் போன்ற் முக்கிய பகுதிகள் மூக்கில் உள்ளன. சுவாச மண்டலத்தின் முதல் உறுப்பாக மூக்கு கருதப்படுகிறது. மோப்பம் அல்லது நுகரும் திறனுக்கு உரிய முக்கிய உறுப்பாகவும் மூக்கு செயல்படுகிறது. மூக்கு எலும்புகள் மற்றும் மூக்கின் குருத்தெலும்புகளால் மூக்கின் வடிவம் தீர்மானிக்கப்படுகிறது. மூக்கிடைச் சுவர் நாசி குழியை இரண்டாகப் பிரித்து மூக்கு துவாரங்களை உருவாக்குகிறது. சராசரியாக ஆணின் மூக்கு பெண்ணின் மூக்கை விட பெரியதாகும்.
- கன்னங்கள்: கண்களுக்கு கீழே, மூக்கு மற்றும் இடது, வலது காதுகளுக்கு இடையில் முகத்தின் பகுதியை உருவாக்குகின்றன. மேல் தாடை மற்றும் தாடை ஆகியவற்றை உள்ளடக்கி உச்ச நிலையாக முகவாய்க் கட்டையாக தோற்றமளிக்கிறது. கன்னங்களின் உட்புறத்தில் பற்கள் மற்றும் ஈறுகளுக்கு இடையே உள்ள பகுதி வாயறை என அழைக்கப்படுகிறது. வாயறை வாயின் ஒரு பகுதியை உருவாக்குகிறது.
- வாய்: உணவுப் பாதையின் முதல் பகுதியாக வாய் முகத்தில் அமைந்துள்ளது. வாய் உணவைப் பெற்று உமிழ்நீரை உற்பத்தி செய்கிறது. வாயறை, வாய்வழிக் குழி என வாய் இரண்டு பகுதிகளைக் கொண்டுள்ளது. செரிமான அமைப்பின் தொடக்கம் என்பதோடு கூடுதலாக, தகவல்தொடர்பில் குறிப்பிடத்தக்க பங்கு வகிக்கிறது. குரலின் முதன்மை அம்சங்கள் தொண்டையில் உற்பத்தியாகும்போது, பேச்சில் உள்ள ஒலிகளின் வரம்பை உருவாக்க வாயின் கூருகளான நாக்கு, உதடுகள் மற்றும் தாடை ஆகியவை தேவைப்படுகின்றன.  
முகம் மனித உடலின் மிகவும் உணர்திறன் வாய்ந்த ஒரு பகுதியாகும். தொடுதல், வெப்பநிலை, வாசனை, சுவை, செவிப்புலன், இயக்கம், பசி அல்லது காட்சி தூண்டுதல்கள் போன்ற பல மனித உணர்வுகளால் மூளை தூண்டப்படும்போது முகத்தின் வெளிப்பாடு மாறக்கூடும்.
# முகம்

### வடிவ மாறுபாடு

முகம் ஒரு நபரை சிறப்பாக வேறுபடுத்தும் அம்சமாகும். பியூசிபார்ம் எனப்படும் நீண்டு ஒவ்வொரு முனையிலும் குறுகிய மனித மூளையின் சிறப்புப் பகுதிகள் முக அங்கீகாரத்தை செயல்படுத்துகின்றன. இவை சேதமடையும் போது, நெருங்கிய குடும்ப உறுப்பினர்களின் முகங்களைக் கூட அடையாளம் காண இயலாது. கண்கள், அல்லது அவற்றின் பாகங்கள் போன்ற குறிப்பிட்ட உறுப்புகளின் வடிவமானது, தனிநபர்களை தனித்துவமாக அடையாளம் காணப் பயன்படும் உயிரளவையியல் முறைகளில் பயன்படுத்தப்படுகிறது.  
முகத்தின் வடிவம் மண்டை ஓட்டின் எலும்பு-கட்டமைப்பால் பாதிக்கப்படுகிறது. ஒவ்வொரு முகமும் உள்ளுறுப்பு மண்டலத்தின் முக எலும்புக்கூடு மற்றும் முகுளக்கபால எலும்புகளில் இருக்கும் உடற்கூறியல் மாறுபாட்டின் மூலம் தனித்தன்மை வாய்ந்ததாக உள்ளது. முக்கியமாக மேல்தாடை எலும்புகள், கீழ்தாடை எலும்புகள், மூக்கு எலும்பு மற்றும் கன்னத்தின் வளைவெலும்பு போன்ற எலும்புகள் முகத்தை வடிவமைப்பதில் ஈடுபட்டுள்ள எலும்புகளாகும். கொழுப்பு, முடி மற்றும் தோல் போன்ற பல்வேறு மென்மையான திசுக்களும் இச்செயல்பாட்டில் முக்கியமானவையாகும். இவற்றின் நிறம் மாறுபடலாம்.  
முகத்தின் வடிவம் மற்றும் முக அம்சங்களை நிர்ணயிக்கும் மரபணுக்கள் மற்றும் மரபணு பகுதிகளை ஆய்வுகள் அடையாளம் கண்டுள்ளன. 2021 ஆம் ஆண்டு நடைபெற்ற ஓர் ஆய்வில், குளிர்ந்த காலநிலையை கொழுப்பு விநியோகம் மூலம் ஈடுகட்டிக் கொள்ள உதடு தடிமனுடன் தொடர்புடைய மரபணுவின் பதிப்பு தேர்ந்தெடுக்கப்பட்டிருக்கலாம் என்று அந்த ஆய்வு கூறுகிறது. பண்டைய நடு கற்கால மனிதர்களிலிருந்து நவீன மனிதர்களான பூர்வீக அமெரிக்கர்களின் முக மாறுபாடு இந்த ஆய்வுக்கு ஆதாரமாக இருந்தது. உயிரியல் தரவுத்தளங்கள் முகத்தின் தோற்ற வகைமைகள் மற்றும் மரபணுக்களுக்கு இடையே உள்ள தொடர்புகளை ஒருங்கிணைக்கவும் கண்டறியவும் பயன்படுத்தப்படுகின்றன.
# முகம்

## செயல்பாடு

### உணர்ச்சி வெளிப்பாடு

உணர்வுகளை உணர்வுபூர்வமாக அறிந்தோ அல்லது அறியாமலோ வெளிப்படுத்த முகங்கள் அவசியம். ஒரு முகச்சுருக்கம் பொதுவாக மறுப்பைக் குறிக்கிறது; புன்னகை என்பது பொதுவாக ஒருவர் மகிழ்ச்சியாக இருப்பதைக் குறிக்கிறது. மற்றொருவரின் முகத்தில் உள்ள உணர்ச்சிகளைப் படிக்க முயல்வது திறன் மேம்பாட்டுக்கான ஓர் அடிப்படையாகும். இதன் மூலம் ஒரு நபரின் எதிர்வினைகளை விளக்கும் திறன் மற்றும் அடுத்தடுத்த நடத்தைகளின் நிகழ்தகவைக் கணிக்கும் திறன் போன்றவை வளர்கிறது. ஒரு ஆய்வு பலவகை உணர்ச்சி அடையாளங் காணல் சோதனையை பயன்படுத்தி உணர்ச்சியை எப்படி அளவிடுவது என்பதை தீர்மானிக்க முயற்சித்தது. இந்த ஆராய்ச்சியானது முகத்தில் உள்ள உணர்ச்சிகளைப் படிக்க தினமும் பலர் செய்வதை அளவிடும் கருவியைப் பயன்படுத்துவதை நோக்கமாகக் கொண்டதாகும்.  
முகத்தின் தசைகள் உணர்ச்சிகளின் வெளிப்பாட்டில் முக்கியப் பங்கு வகிக்கின்றன. வெவ்வேறு நபர்களிடையே இவை வேறுபடுகின்றன. வெளிப்பாடு மற்றும் முக அம்சங்களில் கூடுதல் பன்முகத்தன்மையையும் உருவாக்குகின்றன.  
ஒரு புன்னகை உண்மையானதா அல்லது போலியானதா என்பதை தீர்மானிப்பதில் மக்கள் ஒப்பீட்டளவில் சிறந்தவர்களாகத் திகழ்கின்றனர். உண்மையான மற்றும் போலியான புன்னகையை கண்டறிவதற்காக நடைபெற்ற ஓர் ஆய்வில் இளைஞர்களை விட முதியவர்கள் சரியாக வேருபடுத்தி கண்டுபிடிக்கின்றனர் என்ற முடிவு எட்டப்பட்டது. அனுபவம் மற்றும் வயதைக் கொண்டு, பல்வேறு வயதினரிடையே உண்மையான உணர்ச்சிகளை உணருவதில் நாம் மிகவும் துல்லியமாக இருக்கிறோம் என்று இம்முடிவு அறிவுறுத்துகிறது.
# முகம்

## செயல்பாடு

### உணர்தல் மற்றும் அங்கீகரித்தல்

முகம் என்பது வெறும் முக அம்சங்களின் தொகுப்பு அல்ல, மாறாக அதன் வடிவத்தின் அடிப்படையில் அது அர்த்தமுள்ள ஒன்று என்று உளவியலாளர்கள் கருதுகின்றனர். ஒரு படத்தை அதன் தனிப்பட்ட பகுதிகளால் அல்ல, முழுவதுமாக பார்க்க வேண்டும் என்ற உளவியல் கோட்பாட்டுடன் இது ஒத்துப்போகிறது. ஒரு சமூக இனமாக இருப்பதால் இயற்கையான விளைவாகத் தோன்றும் பரிணாம வளர்ச்சியின் தொடர்ச்சியாக மக்கள் முகங்களுக்கு அதிகம் எதிர்வினையாற்றுவதை ஏற்றுக்கொண்டனர் என்று கேரி எல் ஆலன் தெரிவிக்கிறார். முகங்களை அடையாளம் கண்டுகொள்வதன் நோக்கமானது "பெற்றோர்-குழந்தைகளின் ஈர்ப்பில்" உள்ளது என்றும் ஆலன் கூறுகிறார். பெற்றோர்களும் குழந்தைகளும் ஒருவரையொருவர் அடையாளம் கண்டுணர குறைவான முயற்சியே போதுமானதாக உள்ளது. இச்செயல்பாடு விரைவாகவும் நிகழ்கிறது. இத்தகைய அங்கீகாரம் தோல்வியடைந்தால் பெற்றோர் தங்கள் சந்ததியை கைவிடும் நிலையும் தோன்றலாம். எனவே முகங்களுக்கு எதிர்வினையாற்றும்போது இத்தகைய வாய்ப்பு குறைகிறது. பரிணாமக் கோட்பாடுகளை உளவியலுடன் இணைக்கும் உளவியல் கண்ணோட்டத்தை ஆலனின் ஆய்வுகள் எடுத்துக் கொள்கின்றன.
# முகம்

## செயல்பாடு

### உணர்தல் மற்றும் அங்கீகரித்தல்

#### உயிரியல் கண்ணோட்டம்

மூளையின் சில பகுதிகள் முகங்களை வாசித்து சிறப்பாக வினையாற்றுகின்றன என்று ஆராய்ச்சி சுட்டிக்காட்டுகிறது. பியூசிபார்ம் எனப்படும் நீள் வடிவ முகப்பகுதிக்குள் உள்ள மூளை மடிப்புகள் முகங்களை கண்டவுடன் செயல்படுத்தப்படுகின்றன. கூச்ச சுபாவமுள்ள மற்றும் இயல்பான சமூக மக்களுக்கு இடையில் செயல்படுத்துவதிலும் வித்தியாசங்கள் காணப்படுகிறது. "அந்நியர்களின் முகங்களைப் பார்க்கும்போது, இயல்பானவர்களை காட்டிலும் கூச்ச சுபாவமுள்ளவர்கள் மூளை மடிப்புகளில் கணிசமாக குறைவான செயல்பாட்டை வெளிப்படுத்தினர்" என்று ஒரு ஆய்வு உறுதிப்படுத்தியது. கவர்ச்சிகரமானதாகக் கருதப்படும் முகத்திற்கு குறிப்பிட்ட பகுதிகள் அதிகம் பதிலளிக்கின்றன என்று மற்றொரு ஆய்வில் உறுதிப்படுத்தப்பட்டுள்ளது. பரவலாக விரிந்துள்ள நரம்பியல் வலையமைப்புடன் சம்பந்தப்பட்ட புலனுணர்வு, முடிவெடுத்தல் போன்றவற்றை "முக அழகு நினைவுக்குக் கொண்டுவருகிறது.
# முகம்

## சமூகமும் பண்பாடும்

### அழகுக்கான அறுவை சிகிச்சை

முக அம்சங்களின் தோற்றத்தை மாற்றிக் கொள்வதற்காக ஒப்பனை அறுவை சிகிச்சை பயன்படுத்தப்படுகிறது. முகத்தில் காயம் மற்றும் தோல் நோய்கள் போன்ற நிகழ்வுகளிலும் தாடைகள் மற்றும் முகம் தொடர்பான அறுவை சிகிச்சை பயன்படுத்தப்படுகிறது. கடுமையாக முகம் சிதைக்கப்பட்ட நபர்களும் சமீபத்தில் முழு முகம் மாற்று அறுவை சிகிச்சை மற்றும் தோல் மற்றும் தசை திசுக்களின் பகுதி மாற்று அறுவை சிகிச்சைகளை போன்ற சிகிச்சைகளைப் பெற்றுள்ளனர்.
# முகம்

## சமூகமும் பண்பாடும்

### கேலிச்சித்திரம்

கேலிச்சித்திரம் என்பது ஓவியம், பென்சில் கோடு அல்லது பிற கலை ஓவியங்கள் மூலம் அதன் பொருளின் அம்சங்களை எளிமைப்படுத்தப்பட்ட அல்லது மிகைப்படுத்தப்பட்ட முறையில் காட்டும் ஒரு படம் ஆகும். உச்சரிக்கப்படும் பகுதியுடன் இணைந்து ஒரு முகத்தை எளிதாக அடையாளம் காண கேலிச்சித்திரம் பெரும்பாலும் முக அம்சங்களை பெரிதுபடுத்துகிறது. -உதாரணமாக, ஒசாமா பின்லேடனின் கேலிச்சித்திரம் அவரது முகத்தின் முடி மற்றும் மூக்கில் கவனம் செலுத்துகிறது. ஜார்ஜ் டபிள்யூ. புஷ்ஷின் கேலிச்சித்திரம் அவரது காதுகளை யானையின் அளவுக்கு பெரிதாக்குகிறது. இயே லெனோவின் கேலிச்சித்திரம் அவரது தலை மற்றும் கன்னத்தை பிரதிபலிக்கிறது. மற்றும் மிக் ஜாகரின் கேலிச்சித்திரம் அவரது உதடுகளை பெரிதாக்கி காட்டுகிறது. மறக்கமுடியாத அம்சங்களை மிகைப்படுத்துவது கேலிச்சித்திர வடிவில் வழங்கும்போது மற்றவர்களை அடையாளம் காண மக்களுக்கு உதவுகிறது.
# முகம்

## சமூகமும் பண்பாடும்

### உருவகம்

உள் அமைப்பைக் கொண்ட ஒரு அமைப்பின் முன்னோக்கிய பகுதி அல்லது உலகை எதிர்கொள்ளும் ஒரு கட்டிடத்தின் முகப்பு போன்ற நீட்டிப்பு செய்யப்பட்ட பகுதியான எதுவும் பொதுவாக அதன் "முகம்" என்று கருதப்படுகிறது. உதாரணமாக, ஒரு மக்கள் தொடர்பு அல்லது பத்திரிகை அதிகாரி அவர் அல்லது அவள் பிரதிநிதித்துவப்படுத்தும் அமைப்பின் "முகம்" என்று அழைக்கப்படலாம். சமூகவியல் சூழலில், சமூகத்தில், குறிப்பாக சீன சமுதாயத்தில், நற்பெயர் அல்லது நிலைப்பாட்டை குறிக்கும் உருவகமாக "முகம்" என்பது பயன்படுத்தப்படுகிறது. வெற்றி பெறக்கூடிய அல்லது இழக்கக்கூடிய வளமாகவும் முகம் பேசப்படுகிறது. தனித்துவத்துடனான தொடர்பு காரணமாக, அநாமதேய நபர் சில நேரங்களில் "முகமற்றவர்" என்று குறிப்பிடப்படுகிறார்.
# வாய்

**வாய்** உயிரினங்கள் உணவு, நீரினை உட்கொள்ளப் பயன்படும் உறுப்பாகும். எல்லாப் பாலூட்டிகளிலும் வாய் முகத்தில் அமைந்துள்ளது. பாலூட்டியல்லாத வேறு சில உயிரினங்களில் உடலின் வேறு பகுதிகளில் வாய் காணப்படுகிறது. சில உயிரினங்களில் குடல் இல்லாததால் வாயினூடாகவே கழிவுகள் வெளியேற்றப்படுகின்றன.  
பெரும்பாலான விலங்குகளின் உடலில் ஒரு பகுதியில் வாயும் மறுபகுதியில் குதமும் முழுமையான சமிபாட்டுத் தொகுதியைக் கொண்டுள்ளன. பொதுவாக வாயின் பயன்பாடு உணவு உட்கொள்ளுதலாகும். பாம்பு நஞ்சினைச் செலுத்தவும் வாயினைப் பயன்படுத்துகிறது. பல விலங்குகள் உணவு உட்பட்ட பொருட்களைப் பிடிக்க வாயினையே பயன்படுத்துகின்றன.
# பல்

**பல்** பெரும்பாலான முதுகெலும்பி வகையான விலங்குகளின் தாடையில் காணப்படுகிறது. இதன் முதன்மைப் பயன்பாடு உணவைக் கிழித்து, விறாண்டி, சப்பி உண்பதாகும். சில விலங்குகளுக்குப் பற்கள் தாக்கவும் தற்பாதுகாப்புக்கும் பயன்படுகின்றன. பல் வேர்கள் முரசினால் மூடப்பட்டுள்ளன. மனிதர்களுக்கு இருமுறை பற்கள் முளைக்கின்றன. பாற்பற்கள் (பால் பற்கள்) ஆறு மாதத்தில் முளைக்கத் தொடங்குகின்றன. சில குழந்தைகள் பற்களுடன் பிறப்பதுண்டு. சுறாக்களுக்கு இரண்டு வாரங்களுக்கு ஒரு தடவை புதிய பற்கள் முளைக்கின்றன.  
பல் வெள்ளை அல்லது வெளிர் மஞ்சள் நிறத்தில் இருக்கும். பற்கள் கால்சியம் தாதுவால் ஆனவை.
# பல்

## மனிதப் பற்கள்

மனிதரின் பற்கள் முகத்தின் கீழ்ப்பக்கம் இருக்கும் மேற்தாடை எலும்பான அனுவென்பிலும், கீழ்த்தாடை எலும்பான சிபுகவென்பிலும் விளிம்புகளில் இருக்கும் சிற்றறைகளில் இறுக்கமாகப் பொருத்தப்பட்டிருக்கும். இவற்றில் நிலையற்ற விழுந்து முளைக்கும் பாற்பற்கள், நிலையான பற்கள் என இரு வகையுண்டு. குழந்தை பிறக்கும்போதே இந்தப் பற்கள் முதிர்ச்சியடையாத நிலையில் தாடை என்புகளினுள் பொதிந்திருக்கும்.  
மனிதரில் மொத்தம் 32 பற்கள் காணப்படும். இவற்றில் மேற்தாடையில் இடப்புறம் 8 பற்களும், வலப்புறம் 8 பற்களும் இருக்கும். இதேபோல் கீழ்த்தாடையிலும் இரு புறமும் எட்டு, எட்டாக மொத்தம் 16 பற்கள் காணப்படும்.
# பல்

## மனிதப் பற்கள்

### வகைப்பாடு

பற்களின் உருவத்தையும், அவை அமைந்திருக்கும் இடத்தையும் பொறுத்து அவை நான்கு வகையாகப் பிரிக்கப்படும்.
# பல்

## மனிதப் பற்கள்

### வகைப்பாடு

#### வெட்டும் பற்கள்

வெட்டும் பற்கள் வாயின் முன் பகுதியில் உள்ளன. இவை உணவுப் பண்டங்களை ** கடிக்க ** உதவுகின்றன. இப்பற்கள் கடிவாயில் கடிக்கப் படும் பொருளி மேல் கோடரியால் வெட்டுவதை போல கூரிய நீண்ட பள்ளத்தை உருவாக்குவதன் மூலம் உணவை இரு துண்டாக உடைக்கின்றன.
# பல்

## மனிதப் பற்கள்

### வகைப்பாடு

#### கோரைப் பற்கள்

கோரைப் பற்கள் அல்லது வேட்டைப் பற்கள் வாயின் இரு பக்கங்களிலும், வெட்டும் பற்களை அடுத்து உள்ளன. இவை கடினமான உணவுப் பண்டங்களை ** கிழிக்க ** உதவுகின்றன. இப்பற்கள் கடிவாயில் கடிக்கப் படும் பொருள் மேல் ஆணி போலக் குத்தி கிழிக்கின்றன.
# பல்

## மனிதப் பற்கள்

### வகைப்பாடு

#### முன்கடைவாய்ப் பற்கள்

முன் கடவாய்ப் பற்கள் வாயில் உள்ள பற்களில் நடுப் பக்கத்தில் கோரை பற்களை அடுத்து, உள்ளன. இவை உணவுப் பண்டங்களை ** நொறுக்க ** உதவுகின்றன. கடவாய்ப் பற்களால் கடிப்பதன் மூலம் சம்மட்டியால் அடிப்பது போல் உணவுப் பண்டங்கள் நொறுங்குகின்றன.
# பல்

## மனிதப் பற்கள்

### வகைப்பாடு

#### கடைவாய்ப் பற்கள்

பின் கடவாய் பல்லானது கடினமான உணவுகளை நசித்து, அரைத்து மெதுமையான துகள் போன்று ஆக்குகின்றன.
# பல்

## மனிதப் பற்கள்

### பற்களின் அமைவிடம்

- **பாற்பற்கள்:**
மேற்தாடை - வெ.ப. 2, வே.ப. 1, மு.க.ப. 2, க.ப. 0  
கீழ்தாடை - வெ.ப. 2, வே.ப. 1, மு.க.ப. 2, க.ப. 0
- **நிலையான பற்கள்**:
மேற்தாடை - வெ.ப. 2, வே.ப. 1, மு.க.ப. 2, க.ப. 3  
கீழ்தாடை - வெ.ப. 2, வே.ப. 1, மு.க.ப. 2, க.ப. 3  
குழந்தைகளில் பொதுவாக ஆறு மாதமளவில் முளைக்கும் பாற்பற்கள், 24 மாதமளவில் முழுவதும் முளைத்திவிடும். ஆறு வயதளவில் பாற்பற்கள் விழ, பின்னர் நிலையான பற்கள் தோன்ற ஆரம்பிக்கும். அனேகமாக 24 வயதளவில் 32 பற்களும் முளைத்துவிடும்.  
வெவ்வேறு பற்கள் வெவ்வேறு வகையான அமைப்பைக் கொண்டிருக்கும். அவற்றின் வேர்களின் எண்ணிக்கையும் வேறுபடும். சில ஒரு தனியான வேரையும், சில இரண்டு, மூன்று வேர்களையும் கொண்டிருக்கும்.  
**பல்லின் உள்தோற்றம்**  
- பல்முடி - முரசுக்கு வெளியாக நீண்டிருக்கும் பகுதி
- பல்வேர் - தாடை எலும்புகளினுள் புதைந்திருக்கும் பகுதி
- பற்கழுத்து - பல்முடிக்கும், பல்வேருக்கும் இடையில் இருக்கும் ஒடுங்கிய பகுதி  
**பல் மிளிரி** எனப்படுவது பளபளப்பானதும் கடினமானதுமான பதார்த்ததாலான, பல்முடியில் இருக்கும் பன்முதலைச் சூழ்ந்திருக்கும் பகுதியாகும். இது பற்களுக்குப் பாதுகாப்பை வழங்கும்.  
**பற்சீமெந்து** எனப்படுவது கடினமான பதார்த்தத்தாலான, பல்வேரில் இருக்கும் பன்முதலைச் சூழ்ந்திருக்கும் பகுதியாகும். இது பல்லை தாடை எலும்புகளிலுள்ள சிற்றறைகளினுள், மிகவும் இறுக்கமாகப் பொதிந்து வைக்க உதவும்.  
**பன்முதல்** என்பது ஓரளவுக்கு எலும்பை ஒத்த கடினமான அமைப்பைக் கொண்டது.  
**பன்மச்சை** என்பது பன்முதலின் உள்ளாக அமைந்திருக்கும் ஒரு குழி போன்ற அமைப்பு. இதனுள் இணைப்பிழையம், குருதிக்கலன்கள், நரம்புகள் என்பன காணப்படும். இவை பல்வேரிலுள்ள சிறு துளையூடாக பல்லின் உள்ளே செல்லும்.
# திருச்சிராப்பள்ளி மாவட்டம்

**திருச்சிராப்பள்ளி மற்றும் ஸ்ரீரங்கத்தைப் பிரிக்கும், காவேரி ஆறு**  
| - | திருச்சிராப்பள்ளி மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | திருச்சிராப்பள்ளி |  |
| **பகுதி** | மத்திய மாவட்டம் |  |
| **ஆட்சியர்** | மா. பிரதீப் குமார்
இ. ஆ. ப. |  |
| '''காவல்துறைக்
கண்காணிப்பாளர்''' | மருத்துவர். பா.மூர்த்தி
இ. கா. ப. |  |
| **மாநகராட்சி** | 1 |  |
| **நகராட்சிகள்** | 5 |  |
| **வருவாய் கோட்டங்கள்** | 4 |  |
| **வட்டங்கள்** | 11 |  |
| **குறுவட்டங்கள்** | 43 |  |
| **பேரூராட்சிகள்** | 16 |  |
| **ஊராட்சி ஒன்றியங்கள்** | 14 |  |
| **ஊராட்சிகள்** | 404 |  |
| **வருவாய் கிராமங்கள்** | 507 |  |
| **சட்டமன்றத் தொகுதிகள்** | 9 |  |
| **மக்களவைத் தொகுதிகள்** | 1 |  |
| **பரப்பளவு** | 4,403.83 ச.கி.மீ. |  |
| **மக்கள் தொகை** | 27,22,290 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இசீநே
(ஒசநே+5:30) |  |
| **அஞ்சல் குறியீடு** | 620 xxx மற்றும் 621 xxx |  |
| **தொலைபேசிக் குறியீடு** | 0431 |  |
| **வாகனப் பதிவு** | TN-45, TN-48, TN-81 |  |
| **பாலின விகிதம்** | 1013 ♂/♀ |  |
| **கல்வியறிவு** | 83.23% |  |
| **இணையதளம்** | tiruchirappalli | } |
**திருச்சிராப்பள்ளி மாவட்டம்** (*Tiruchirappalli district*, **திருச்சி மாவட்டம்**) என்பது இந்திய மாநிலமான, தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் திருச்சிராப்பள்ளி ஆகும். இது தமிழ்நாட்டில் உள்ள 3 ஆவது பெரிய நகரம் ஆகும். இந்த மாவட்டம் 4,403.83 ச.கி.மீ. பரப்பளவைக் கொண்டுள்ளது.
# திருச்சிராப்பள்ளி மாவட்டம்

## வரலாறு

தென்னகத்தின் மத்தியில், திருச்சி மாவட்டம் அமைந்துள்ள காரணத்தால், தென்னகத்தின் மீது படையெடுத்து வெற்றி கொண்ட அத்தனைப் பேரரசுகளின் ஆதிக்கத்திலும் பரந்தும், குறுகியும் இம்மாவட்டம் விளங்கியது. சேர, சோழ, முத்தரையர், பாண்டியர், விஜய நகரப் பேரரசாலும், பாளையக்காரர்களாலும் திருச்சி மாவட்டம் ஆளப்பட்டது. ஆங்கிலேயர்களின் நிலையான ஆட்சி அமைந்த பிறகே, இம்மாவட்டத்தில் அமைதியும், வளர்ச்சியும் ஏற்படத் தொடங்கின. 1948-இல் புதுக்கோட்டை சமஸ்தானம், திருச்சி மாவட்டத்தில் இருந்தது. இப்பகுதி 1974-இல் திருச்சியிலிருந்து பிரிக்கப்பட்டு, தனி மாவட்டமாக அமைந்தது. நில அடிப்படையில் தமிழகத்தின் மையமாக விளங்கும் திருச்சி மாவட்டம் 1995, செப்டம்பர் 30-ஆம் தேதி திருச்சி, கரூர், பெரம்பலூர் என மூன்று மாவட்டங்களாகப் பிரிக்கப்பட்டது. பின்னர், 2007 நவம்பர் 23-ஆம் தேதி பெரம்பலூர் மாவட்டம் பெரம்பலூர் மற்றும் அரியலூர் மாவட்டங்களாகப் பிரிக்கப்பட்டது.
# திருச்சிராப்பள்ளி மாவட்டம்

## மாவட்ட நிர்வாகம்

### வருவாய் நிர்வாகம்

இம்மாவட்டம் 4 வருவாய் கோட்டங்களும், 11 வருவாய் வட்டங்களும், 507 வருவாய் கிராமங்களும் கொண்டுள்ளது.
# திருச்சிராப்பள்ளி மாவட்டம்

## மாவட்ட நிர்வாகம்

### கோட்டங்கள்

- திருச்சி
- இலால்குடி
- முசிறி
- திருவரங்கம்
# திருச்சிராப்பள்ளி மாவட்டம்

## மாவட்ட நிர்வாகம்

### வட்டங்கள்

- மணப்பாறை வட்டம்
- மருங்காபுரி வட்டம்
- ஸ்ரீரங்கம் வட்டம்
- திருச்சிராப்பள்ளி (மேற்கு) வட்டம்
- திருச்சிராப்பள்ளி (கிழக்கு) வட்டம்
- இலால்குடி வட்டம்
- மண்ணச்சநல்லூர் வட்டம்
- துறையூர் வட்டம்
- முசிறி வட்டம்
- தொட்டியம் வட்டம்
- திருவெறும்பூர் வட்டம்
# திருச்சிராப்பள்ளி மாவட்டம்

## உள்ளாட்சி மற்றும் ஊராட்சிகள்

இம்மாவட்டம் திருச்சிராப்பள்ளி மாநகராட்சியும், 3 நகராட்சிகளும், 15 பேரூராட்சிகளும் கொண்டது.
# திருச்சிராப்பள்ளி மாவட்டம்

## உள்ளாட்சி மற்றும் ஊராட்சிகள்

### நகராட்சிகள்

- மணப்பாறை
- துறையூர்
- துவாக்குடி
- இலால்குடி
- முசிறி
- மண்ணச்சநல்லூர்
- பொன்மலை
# திருச்சிராப்பள்ளி மாவட்டம்

## உள்ளாட்சி மற்றும் ஊராட்சிகள்

### பேரூராட்சிகள்

- கூத்தப்பர்
- காட்டுப்புத்தூர்
- பாலகிருஷ்ணம்பட்டி
- பூவாளுர்
- மேட்டுப்பாளையம் (திருச்சி)
- எஸ்.கண்ணணூர்
- புள்ளம்பாடி
- பொன்னம்பட்டி
- தொட்டியம்
- தாத்தையங்கார்பேட்டை
- உப்பிலியாபுரம்
- சிறுகமணி
- வைரிசெட்டிபாளையம்
# திருச்சிராப்பள்ளி மாவட்டம்

## உள்ளாட்சி மற்றும் ஊராட்சிகள்

### ஊராட்சி ஒன்றியங்களும்; கிராம ஊராட்சிகளும்

இம்மாவட்டம் 14 ஊராட்சி ஒன்றியங்களும், 404 கிராம ஊராட்சிகளும் கொண்டது.  
- திருவெறும்பூர்
- அந்தநல்லூர்
- மணிகண்டம்
- மணப்பாறை
- மருங்காபுரி
- வையம்பட்டி
- இலால்குடி
- புள்ளம்பாடி
- மண்ணச்சநல்லூர்
- துறையூர்
- முசிறி
- தொட்டியம்
- தாத்தையங்கார் பேட்டை
- உப்பிலியபுரம்